Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите Зоранчо Стојанов со службена легитимација број 0005 и Нена Велковска извршија редовен инспекциски надзор над субјектот ЈУ Центар за социјална работа Крушево, со седиште во Крушевоул. Нико Доага бр.66-а, застапувано од директорот Хрисула Кузманоска и со Записник број ИП1 16-181 од 28.04.2022 година, ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија” број 104/19, 146/19, 275/19, 302/2020, 311/2020, 163/2021 и 294/2021), и го донесе следното:

**РЕШЕНИЕ**

Се наредува на Директорот на ЈУ Центар за социјална работа Крушево Хрисула Кузманоска, за отстранување на констатираните недостатоци и неправилности во примената на Законот за социјалната заштита, Законот за семејство и подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Центарот во предметот на лицето ставено под старателство П. И. со Решение бр. УП1 08-300 од 12.07.2019 година да изврши детален и целосен попис и процена на имотот на лицето ставено под старателство односно да го попише детално подвижниот имот и на пописот и процената на имотот задолжително да присуствуваат старателот и лицето под старателство, ако е во состојба да сфати за што се работи, во согласност со член 143 од Законот за семејството.

**Рокот за извршување на изречената инспекциска мерка изнесува 10 дена од денот на добивање на решението.**

2. Центарот во предметот на лицето П. И.ставено под старателство со Решение бр. УП1 08-300 од 12.07.2019 година, од старателот А. Н. да бара образложение за потребата и висината на подигнатите парични средства, да води соодветна постапка за утврдување на оправданоста на подигнатите средства, да бара целосен извештај за потрошените средства од страна на старателот како и да врши надзор над нивната употреба во согласност со член 147 од Законот за семејство.

**Рокот за извршување на изречената инспекциска мерка изнесува 10 дена од денот на добивање на решението.**

3. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот за социјалната заштита.

4.Жалбата изјавена против ова решение, не го одлага неговото извршување.

**Образложение**

Секторот за инспекциски надзор во областа на социјалната заштита и заштита на децата при Министерство за труд и социјална политика врз основа на член 329 став 1 алинеја 1 од Законот за социјалната заштита, преку инспекторите Зоранчо Стојановсо службена легитимација 0005 и Нена Велковска извршијаредовен инспекциски надзор на ден 27.04.2022 година во ЈУ Центар за социјална работа Крушево, со седиште во Крушево ул. Нико Доага бр.66-а,, застапувано од Директорот Хрисула Кузманоска и состави Записник број Уп1-16-181 од 28.04.2022 година, во кој се констатирани недостатоци и неправилности во постапка за ставање под старателство на малолетни лица без родителска грижа, старателство над лица на кои им е одземена или ограничена деловната способност, старател за посебен случај и преземање на потребните мерки за остварување на целите на старателството.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во службените простории на Министерството за труд и социјална политика - Сектор за инспекциски надзор во социјалната заштита и заштита на децата, под број УП1-16-181 од 28.04.2022.

Инспектори за социјална заштита

Зоранчо Стојанов

Нена Велковска